Projekts

**Ogres novada pašvaldības saistošo noteikumu Nr. \_\_\_/2024**

**“Par atbalstu mājokļa ārējās vides pielāgošanai personai ar kustību traucējumiem Ogres novadā”**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Mērķis un nepieciešamības pamatojums
 | Ogres novada pašvaldības dome 2021. gada 23. septembrī pieņēma saistošos noteikumus Nr. 20/2021 “Par atbalstu mājokļa ārējās vides pielāgošanai personai ar kustību traucējumiem” (turpmāk – saistošie noteikumi). Saistošie noteikumi ir izdoti saskaņā ar likumu “Par pašvaldībām”, kas 2023. gada 1. janvārī zaudēja spēku. Oficiālo publikāciju un tiesiskās informācijas likuma 9. panta piektā daļa nosaka, ka, ja spēku zaudē normatīvā akta izdošanas tiesiskais amats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šī panta izdotais normatīvais akts vai tā daļa. Saskaņā ar Pašvaldību likuma pārejas noteikumu 6. punktu dome izvērtē uz likuma "Par pašvaldībām" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumamPamatojoties uz iepriekš minēto, ir sagatavots saistošo noteikumu projekts “Par atbalstu mājokļa ārējās vides pielāgošanai personai ar kustību traucējumiem”. |
| 1. Fiskālā ietekme uz pašvaldības budžetu
 | Saistošo noteikumu realizēšanai naudas līdzekļi tiek plānoti pašvaldības attiecīgā gada budžeta ietvaros.Saistošo noteikumu projekta izpildei nav nepieciešams veidot jaunas institūcijas vai radīt jaunas darbavietas. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Saistošie noteikumi sniedz iespēju noteiktai pašvaldības iedzīvotāju grupai veikt mājokļa ārējās vides pielāgošanu - tādā veidā veicinot personu ar kustību traucējumiem iekļaušanos sabiedrībā (patstāvīgi apmeklēt nepieciešamās institūcijas, ārstniecības iestādes, atpūtas iestādes u. tml.).Vides pieejamība veicina ekonomisko izaugsmi, dodot papildu stimulus un resursus darba tirgum, izglītībai, tūrisma, transporta un kultūras nozarēm.Plānots, ka saistošie noteikumi pozitīvi ietekmēs iedzīvotāju veselību.Saistošajos noteikumos paredzētie pasākumi neierobežo konkurenci un atbilst brīvai un godīgai konkurencei. |
| 1. Ietekme uz administratīvajām procedūrām un to izmaksām
 | Iesniegumu par atbalsta pieprasīšanu izskata, lēmumu par atbalsta piešķiršanu pieņem un atbalsta saņēmēju reģistru ved pašvaldības domes izveidota Mājokļa ārējās vides pielāgošanas personām ar kustību traucējumiem vērtēšanas komisija. Komisijas lēmumu var apstrīdēt [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā.Administratīvo procedūru izmaksas nav paredzētas. |
| 1. Ietekme uz pašvaldības funkcijām un cilvēkresursiem
 | Saistošie noteikumi izstrādāti pašvaldības autonomās funkcijas izpildei – nodrošināt iedzīvotājiem iespēju saņemt sociālos pakalpojumus.Saistošo noteikumu izpildei nav nepieciešams veidot jaunas institūcijas un/vai jaunas darba vietas. |
| 1. Informācija par izpildes nodrošināšanu
 | Saistošo noteikumu izpildi realizēs pašvaldības domes izveidota Mājokļa ārējās vides pielāgošanas personām ar kustību traucējumiem vērtēšanas komisija.  |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša. |
| 1. Izstrādes gaitā veiktās konsultācijas ar privātpersonām un institūcijām
 | Sadaļa tiks papildināta pēc sabiedrības viedokļa noskaidrošanas. |

Domes priekšsēdētājs E. Helmanis